માસ મૂવમેન્ટ વિશે વધુ માહિતી આપતાં લક્ષ્મીનારાયણ લેન રેસિડન્ટ્ન્સ વેલ્ફેર અસોસિએશનના બકુલ ગાંધીએ મિડ-ડે LOCALને કહ્યું હતું કે ‘લક્ષ્મીનારાયણ લેન ૨૦૦૯માં સાઇલન્સ ઝોન તરીકે જાહેર થયેલો વિસ્તાર છે. અહીં સુધરાઈની એક સ્કૂલ અને લગ્નના ત્રણ હૉલ આવેલા છે. આ મૅરેજ-હૉલને કારણે બૅન્ડવાજાં અને ફટાકડાના અવાજને લીધે કાયદાનું ઉલ્લંઘન થાય છે અને અવાજનું પ્રદૂષણ વધે છે. અવાજના પ્રદૂષણને કારણે સિનિયર સિટિઝનો શાંતિથી રહી શકતા નથી તેમ જ વિદ્યાર્થીઓ પોતાનો અભ્યાસ કરી શકતા નથી. આને કારણે હાર્ટ જેવી બીમારીવાળા સિનિયર સિટિઝનોને પણ અતિશય તકલીફ થાય છે. એમાં પણ જ્યારે એકસાથે બે જાન આવે ત્યારે તો અવાજના પ્રદૂષણમાં કોઈ જ નિયંત્રણ રહેતું નથી. કોર્ટના ઑર્ડર પ્રમાણે સાઇલન્સ ઝોન જાહેર થયો હોય એ વિસ્તારમાં લાઉડ-સ્પીકરની કે ફટાકડા ફોડવા માટે પરવાનગી નથી.’